CELEX: 62010TN0158
Language: fi
Date: 2010-04-09 00:00:00
Title: Asia T-158/10: Kanne 9.4.2010 — Dow Chemical v. neuvosto

19.6.2010   
            
            
               FI
            
            
               Euroopan unionin virallinen lehti
            
            
               C 161/44
            
         
      Kanne 9.4.2010 — Dow Chemical v. neuvosto
      (Asia T-158/10)
      (2010/C 161/70)
      Oikeudenkäyntikieli: englanti
      
         Asianosaiset
      
      
         Kantaja: The Dow Chemical Company (edustajat: asianajajat J.-F. Bellis, R. Luff ja V. Hahn)
      
         Vastaaja: Euroopan unionin neuvosto
      
         Vaatimukset
      
      
                  —
               
               
                  on kumottava neuvoston täytäntöönpanoasetus (EU) N:o 54/2010 (1) siltä osin kuin se koskee kantajaa
               
            
                  —
               
               
                  neuvosto on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen ainoaan kanneperusteeseen, jonka osalta se väittää, että riidanalaisella asetuksella rikotaan perusasetuksen (2) 11 artiklan 2 kohtaa seuraavilla perusteilla:
      
                  —
               
               
                  Päätelmä, jonka mukaan etanoliamiinin polkumyynti Yhdysvalloista jatkuu, perustui virheellisesti polkumyynnin toteamiseen tutkimusajanjakson aikana sellaisten vientiä harjoittavien tuottajien osalta, joiden osuus Yhdysvalloista peräisin olevasta tuonnista on ainoastaan hyvin vähäinen. Toimielimet eivät ottaneet huomioon sitä, että tuottaja, joka vastasi suurimmasta osasta Yhdysvalloista peräisin olevasta tuonnista, ei ollut osallistunut polkumyyntiin ja että tästä syystä etanoliamiinin tuonti Yhdysvalloista ei kokonaisuutena tarkastellen perustunut polkumyyntiin.
               
            
                  —
               
               
                  Päätelmä, jonka mukaan etanoliamiinin väitetty polkumyynti Yhdysvalloista lisääntyi tutkimusajanjakson jälkeen, perustuu hintojen, jotka eivät ilmennä hintakehitystä tutkimusajanjakson jälkeen, sattumanvaraiseen valintaan.
               
            
                  —
               
               
                  Päätelmä, jonka mukaan käyttämätön tuotantokapasiteetti Yhdysvalloissa johtaa etanoliamiinin EU:hun suunnatun tuonnin lisääntymiseen, perustuu ilmeiseen virheeseen, koska Yhdysvalloissa ei ollut käyttämätöntä kapasiteettia.
               
            
                  —
               
               
                  Päätelmä, jonka mukaan Kiinan vuodesta 2004 alkaen toteuttamat polkumyynnin vastaiset toimenpiteet Yhdysvalloista peräisin olevan etanoliamiinin osalta johtaa siihen, että yhdysvaltalaiset etanoliamiinin viejät myyvät lisääntyviä määriä EU:hun, on ristiriidassa kauppavirtojen kehityksen kanssa vuodesta 2005 alkaen.
               
            
                  —
               
               
                  Päätelmä, jonka mukaan mahdollinen kysynnän kehitys Yhdysvalloissa ja muilla markkinoilla johtaa siihen, että yhdysvaltalaiset tuottajat suuntaavat tuontia EU:hun, perustuu kokonaan arvailuihin.
               
            
                  —
               
               
                  Päätelmä, jonka mukaan monoetyleeniglykolin — joka on etanoliamiinin tavoin etyleenioksidin jatkojalostustuote — erittäin heikot hinnat ja kapasiteetin laajentaminen merkitsevät kannustinta tuottajille siirtyä monoetyleeniglykolista etanoliamiinin tuotantoon, on ristiriidassa tunnettujen tosiasioiden kanssa, ja tätä päätelmää rasittaa arviointivirhe.
               
            
                  —
               
               
                  Vastaajan perustelut ovat ristiriitaiset Yhdysvaltain ja EU:n hintojen suhteen osalta, koska vaikuttaa siltä, että vastaaja väittää yhtä aikaa, että EU:n korkeammat hinnat tarjoavat yhdysvaltalaisille viejille kannustimen siirtää myyntiään EU:hun ja että EU:n alemmat hinnat pakottavat yhdysvaltalaisia tuottajia myymään polkumyyntihinnoin EU:ssa.
               
            
         (1)  Lopullisen polkumyyntitullin käyttöönotosta Amerikan yhdysvalloista peräisin olevan etanoliamiinin tuonnissa 19.1.2010 annettu neuvoston täytäntöönpanoasetus (EU) N:o 54/2010 (EUVL L 17, s. 1).
      
         (2)  Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22.12.1995 annettu neuvoston asetus (EY) N:o 384/96 (EYVL 1996, L 56, s. 1).